Woensdrecht er mest kjent for sin flybase Woensdrecht Air Base. I 1983 bestemte USA at de ville utplassere 48 krysserraketter med kjernevåpen på basen, med mindre Sovjetunionen reduserte antallet av SS-20 raketter i Europa. Blant nederlenderne vakte utplasseringsplanene store protester. Planene ble droppet i 1987 etter at USA og Sovjetunionen hadde undertegnet INF-avtalen.